《大蜀皇帝潜龙日述圣德诗五首》
唐代·贯休

岳渎殊祥日月精，入尧金镜佐休明。衣严黼黻皇恩重，

剑折芙蓉紫气横。玉甃金汤山岳峻，花藏台榭管弦清。

已闻图上凌烟阁，宠渥穹窿玉不名。

扶持社稷似齐桓，百万雄师贵可观。神智发中真莫测，

贡输天下学应难，风清鼙角□□□，□肃神龙草木寒。

堪羡蜀民恒有福，太平时节一般般。

珠履三千侍玉除，宫花飘锦早莺初。虽然周孔心相似，

其奈龚黄政不如。浩浩歌谣闻禁掖，重重襦袴满樵渔。

若论朝野艰难日，第一之功美有馀。

紫髯青眼代天才，韩白孙吴稍可陪。只见赤心尧日下，

岂知真气梵天来。听经瑞雪时时落，登塔天花步步开。

尽祝庄椿同寿考，人间岁月岂能催。

丈夫勋业正乾坤，麟凤龟龙尽在门。西伯最怜耕让畔，

曹参空爱酒盈樽。心慈为受金仙嘱，发白缘酬玉砌恩。

从此于门转高大，可怜子子与孙孙。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。